Diari Oficial de la Generalitat Valenciana


Sumari del DOGV 5771, del 27-05-2008 (2008/5591)

Aprovació de la modificació de la base cinquena de les aprovades pel Ple de la corporació municipal per a cobrir en propietat dos places vacants d'agent de la policia local.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   5771

Data del DOGV
:   27-05-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/5591


Data del document
:   02-05-2008

Organisme emissor
:   Ajuntament d'Estivella

Tipus de document
:   Convocatòria

Anàlisi jurídica

 Descriptors 

:   * Estivella
    * administració local
    * policia
    * concurs administratiu

Aprovació de la modificació de la base cinquena de les aprovades pel Ple de la corporació municipal per a cobrir en propietat dos places vacants d'agent de la policia local. [2008/5591]  
Pel Ple de la corporació municipal, en sessió celebrada el dia 25 d'abril de 2008, es va adoptar, per unanimitat dels assistents, l'acord següent:  
«Vist que per Acord del Ple de la corporació municipal de 30 de novembre de 2007, es van aprovar les bases per a cobrir en propietat dos places d'agent de la policia local, vacants en la plantilla del personal funcionari d'este ajuntament.   
Vist que en la base quinta, relativa al tribunal qualificador, s'establia el següent:  
"Quinta. Tribunal qualificador  
El tribunal qualificador en cada un dels processos estarà integrat pels següents membres, tots ells amb veu i vot:  
President: el de la corporació o el membre d'esta en qui delegue.  
Secretari: el de la corporació o el funcionari en qui delegue.  
Vocals:  
- Un representant designat per la direcció general de la Generalitat Valenciana competent en matèria de policia local. IVASP.  
- Un representant designat per la direcció general de la Generalitat Valenciana competent en matèria d'administració local.  
- Un funcionari de la corporació designat per l'Alcaldia.  
- Un representant de les dos centrals sindicals més representatives en la comarca.  
- Un representant de cada un dels grups polítics municipals  
2. La composició del tribunal inclourà la dels respectius suplents.  
3. Podran nomenar-se assessors del tribunal, si és el cas, per a les proves psicotècniques, mèdiques i d'aptitud física. El seu nomenament haurà de fer-se públic junt amb el del tribunal.  
4. La corporació sol·licitarà dels òrgans corresponents la designació dels respectius representants, que haurà d'efectuar-se en el termini dels 20 dies següents al de la recepció de la sol·licitud.  
5. Els vocals del tribunal posseiran la mateixa titulació o superior acadèmica que l'exigida per als llocs de treball oferits.  
6. El tribunal no podrà constituir-se ni actuar sense l'assistència de la meitat més un dels seus membres, titulars o suplents.  
7. Els membres del tribunal podran abstindre's o ser recusats pels aspirants, de conformitat amb els articles 28 i 29 de la vigent llei de procediment administratiu comú.  
8. El tribunal tindrà la categoria segona, de conformitat amb el que establix el Reial Decret 462/2002, de 24 de maig, sobre indemnitzacions per raó del servici, tant respecte de les assistències dels membres del tribunal com dels seus assessors i col·laboradors."  
Atés que la Llei 7/2007, de 12 d'abril, per la qual s'aprova l'Estatut Bàsic de l'Empleat Públic establint-se en l'article 60, punts 1, 2 i,3 quant als òrgans de selecció:  
"1. Els òrgans de selecció seran col·legiats i la seua composició haurà d'ajustar-se als principis d'imparcialitat i professionalitat dels seus membres, i es tendirà, així mateix, a la paritat entre dona i home.   
2. El personal d'elecció o de designació política, els funcionaris interins i el personal eventual no podran formar part dels òrgans de selecció.   
3. La pertinença als òrgans de selecció serà sempre a títol individual, no podent tindre esta en representació o per compte de ningú."  
Per tot l'anteriorment exposat, es proposa al Ple de la corporació municipal l'adopció de l'acord següent:  
Primer  
Modificar la base quinta de les bases per a cobrir en propietat dos places d'agent de la policia local, aprovades pel Ple de la corporació municipal, en sessió celebrada el dia 30 de novembre de 2007, quedant redactada de la forma següent:  
"Base quinta. Tribunal qualificador  
1. La composició del tribunal s'ajustarà al que establix l'article 60 de la Llei 7/2007, de 12 d'abril, de l'Estatut Bàsic de l'Empleat Públic.  
2. En la mateixa resolució en què s'aprove la llista d'aspirants admesos i exclosos, es fixarà la composició del tribunal qualificador, el lloc, data i hora de celebració del primer exercici de la fase d'oposició.  
3. De conformitat amb el que disposa la legislació vigent, el tribunal qualificador es constituirà atenent als principis d'imparcialitat, professionalitat, especialitat, i es tendirà, així mateix, a la paritat entre home i dona.   
4. El tribunal tindrà la consideració d'òrgan col·legiat de l'administració i, com a tal, estarà subjecte a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
5. Els membres del tribunal els nomenarà l'alcalde i estos actuaran, en tot cas, a títol individual i seran els següents:  
President: el secretari de l'Ajuntament o funcionari en qui delegue.  
Vocals:  
- Un funcionari de la corporació de la mateixa categoria o superior, o un funcionari de carrera de la mateixa categoria o superior, preferentment pertanyent al cos de la policia local.  
- Tres vocals designats per l'Alcaldia a proposta de: l'Institut Valencià de Seguretat Pública, la Direcció General de Cohesió Territorial i el Col·legi de Secretaris, Interventors i Tresorers de València.  
- Un representant a proposta de la FSAP-CCOO.  
- Un representant a proposta de la FSP-UGT  
Secretari: un funcionari d'administració general del grup C-1, amb veu, sense vot.  
Els membres de l'òrgan de selecció tendiran a respectar la paritat entre dona i home.  
La designació dels membres del tribunal inclourà la dels respectius suplents, i es farà pública junt amb la llista d'admesos i exclosos. Els vocals del tribunal posseiran la mateixa titulació o superior acadèmica que l'exigida per als llocs de treball oferits.  
El tribunal no podrà constituir-se ni actuar sense l'assistència, com a mínim, de la meitat més un dels seus membres, titulars o suplents.  
El tribunal podrà disposar la incorporació d'assessors especialistes per a les proves psicotècniques, mèdiques i d'aptitud física i de valencià. Estos tindran veu, però no vot.  
Els membres del tribunal podran ser recusats pels aspirants de conformitat amb el que disposen els articles 28 i 29 de la vigent llei de procediment administratiu (Llei 30/1992).  
A l'efecte del que disposa l'annex IV del Reial Decret 462/2002, de 24 de maig, el tribunal que actua en esta prova selectiva tindrà la categoria segona de les arreplegades en aquell, tant respecte de les assistències dels membres del tribunal com dels seus assessors i col·laboradors.  
Si una vegada constituït el tribunal, s'absenta el president, designarà este entre els vocals assistents qui el substituirà en la seua absència."  
Segon  
Publicar el present acord en el Diari Oficial de la Comunitat Valenciana i als taulers d'anuncis de la població.»  
El que es fa públic, a l'efecte que durant el termini d'un mes, comptat a partir del següent al de la publicació d'este edicte en el Butlletí Oficial de la Província, es puguen interposar les al·legacions que es consideren convenients, pels interessats en això.  
Estivella, 2 de maig de 2008.- L'alcalde: Robert Renau.